Respublika oliy taʼlim muassasalarida talabalarni turar joy bilan qamrab olish darajasini oshirish chora-tadbirlari toʻgʻrisida
(resolution, 2025-06-13)

Respublika oliy taʼlim muassasalarida talabalarni turar joy bilan qamrab olish darajasini oshirish, barcha qulayliklarga ega boʻlgan zamonaviy talabalar turar joylarini qurish uchun qoʻshimcha sharoitlar yaratish maqsadida Vazirlar Mahkamasi qaror qiladi: 1. Oliy va oʻrta maxsus taʼlim vazirligi, Moliya vazirligi hamda Iqtisodiy taraqqiyot va kambagʻallikni qisqartirish vazirligining respublika hududlarida talabalar turar joylarini davlat-xususiy sheriklik shartlari asosida quyidagi shakllarda barpo etish toʻgʻrisidagi taklifi maʼqullansin: a) talabalar turar joylarini barpo etish loyihalarini tadbirkorlik subyektining oʻz mablagʻlari hisobidan erkin kelishiladigan shartlar asosida moliyalashtirish. Bunda: davlat-xususiy sheriklik toʻgʻrisidagi bitim amal qiladigan muddat davomida davlat sherigi tomonidan xususiy sherikka talabalar turar joylaridan erkin foydalanilishi uchun toʻlov toʻlanadi; davlat sherigi ushbu toʻlovni talabalardan har oy yashash uchun yigʻiladigan toʻlovlarni chegirgan holda har bir talaba uchun bazaviy hisoblash miqdorining yillik 10 baravari miqdorida oʻz mablagʻlari hisobidan kafolatlanadigan toʻlovlar hamda bazaviy hisoblash miqdorining yillik 15 baravari miqdorida Oʻzbekiston Respublikasining Davlat budjetidan (keyingi oʻrinlarda — Davlat budjeti) ajratiladigan subsidiya hisobidan amalga oshiradi; talabalar turar joyini saqlash va ekspluatatsiya qilish bilan bogʻliq barcha xarajatlar xususiy sherik hisobidan qoplanadi; b) talabalar turar joylarini barpo etish loyihalarini tadbirkorlik subyekti va Davlat budjeti mablagʻlari hisobidan aralash moliyalashtirish. Bunda: davlat-xususiy sheriklik toʻgʻrisidagi bitim tadbirkorlik subyekti bilan kamida 200 oʻrinli talabalar turar joyini barpo etish uchun tuziladi; xususiy sherikka talabalar turar joylarini qurish uchun loyiha-smeta hujjatlari boʻyicha bir oʻringa toʻgʻri keladigan qiymatning 50 foizi, biroq bazaviy hisoblash miqdorining 100 baravaridan ortiq boʻlmagan miqdorda subsidiya ajratiladi; talabalar turar joyida yashash uchun undiriladigan toʻlovlar davlat sherigi bilan kelishilgan narxlarda xususiy sherik tomonidan yigʻiladi; Davlat qabul komissiyasi tomonidan belgilangan tartibda qabul qilingan talabalar turar joylarini saqlash va ekspluatatsiya qilish bilan bogʻliq xarajatlarning 50 foizi Davlat budjeti hisobidan, biroq bazaviy hisoblash miqdorining 3 baravaridan ortiq boʻlmagan miqdorda subsidiya ajratish orqali qoplab boriladi. Bunda talabalar turar joylarini saqlash va ekspluatatsiya qilish bilan bogʻliq xarajatlarga — binoni saqlash uchun masʼul boʻlgan xodimlarning ish haqi va unga tenglashtirilgan toʻlovlar, kommunal toʻlovlar hamda binoni qayta jihozlash va obodonlashtirish bilan bogʻliq xarajatlar kiradi. v) talabalar turar joylarini barpo etish loyihalarini tadbirkorlik subyektining toʻliq oʻz mablagʻlari hisobidan belgilangan shartlar asosida moliyalashtirish. Bunda: davlat-xususiy sheriklik toʻgʻrisidagi bitim tadbirkorlik subyekti bilan kamida 400 oʻrinli talabalar turar joyini barpo etish sharti bilan tuziladi; talabalar turar joyi jami quvvatining kamida yarmi talabalar uchun davlat sherigi bilan kelishilgan narxlarda yotoq oʻrinlari sifatida foydalaniladi va qolgan qismida ushbu turar joylarning bir oylik toʻlov miqdori xususiy sherik tomonidan erkin belgilanadi; davlat sherigi bilan kelishilgan narxlarda talabalar turar joyida yashagan har bir talaba uchun bitimda belgilangan muddat davomida bir yil uchun bazaviy hisoblash miqdorining 20 baravari miqdorida Davlat budjetidan subsidiya ajratiladi; talabalar turar joyini saqlash va ekspluatatsiya qilish bilan bogʻliq barcha xarajatlar xususiy sherik hisobidan qoplanadi. 2. Belgilab qoʻyilsinki: a) ushbu qarorning 1-bandi “v” kichik bandida nazarda tutilgan tartib davlat oliy taʼlim muassasalariga tegishli bino va inshootlarni rekonstruksiya va jihozlash ishlarini tadbirkorlik subyektining toʻliq oʻz mablagʻlari hisobidan moliyalashtirish nazarda tutilgan loyihalarga ham tatbiq etilib, davlat-xususiy sheriklik toʻgʻrisidagi bitim mavjud bino va inshootlarni talabalar turar joyi sifatida foydalanish sharti bilan tuziladi; b) davlat-xususiy sheriklik toʻgʻrisidagi bitim muddati tugagan va taraflar oʻrtasida bitimni uzaytirish boʻyicha kelishuvga erishilmagan taqdirda, talabalar turar joyi tegishli davlat oliy taʼlim muassasasi ixtiyoriga oʻtkaziladi; v) talabalar turar joylarini davlat-xususiy sheriklik shartlari asosida barpo etish uchun: Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan Oliy va oʻrta maxsus taʼlim vazirligi hamda tizimida davlat oliy taʼlim muassasasi boʻlgan vazirlik va idoralarning soʻrovnomasiga asosan talabalar turar joylarini qurish uchun oliy taʼlim muassasasiga 0,5 gektargacha boʻlgan yer maydonlari unga yaqin joylardan ajratiladi; xususiy sherik “Davlat-xususiy sheriklik toʻgʻrisida”gi Oʻzbekiston Respublikasi Qonuniga muvofiq aniqlanadi hamda u bilan talabalar turar joyini tasarruf etish huquqisiz davlat-xususiy sheriklik toʻgʻrisidagi bitim tuziladi; g) davlat oliy taʼlim muassasalari talabalar turar joylarini davlat-xususiy sheriklik asosida qurish boʻyicha loyihalarda davlat sherigi hisoblanadi; d1) davlat-xususiy sheriklik shartlari asosida talabalar turar joylari barpo etish uchun talabgor chiqmagan taqdirda, qurilish xarajatlari teng ulushlarda davlat oliy taʼlim muassasasi va Davlat budjeti mablagʻlari hisobidan amalga oshiriladi. Talabalar turar joylarini qurish ishlari oliy taʼlim muassasasining oʻz mablagʻlari hisobidan amalga oshirilgan taqdirda, Davlat budjeti mablagʻlari hisobidan qoplanadigan qismi keyinchalik subsidiya shaklida moliyalashtirib beriladi; d2) Oliy va oʻrta maxsus taʼlim vazirligining Moliya vazirligi bilan kelishilgan taklifiga asosan Vazirlar Mahkamasi tomonidan 1-ilova bilan tasdiqlangan roʻyxatning asosiy parametrlariga oliy taʼlim muassasalarining talabalar turar joylariga boʻlgan ehtiyojidan kelib chiqib, tegishli oʻzgartirish va qoʻshimchalar kiritib boriladi. 3. Davlat oliy taʼlim muassasasining buyurtmasi va tadbirkorlik subyektining tashabbusi asosida tadbirkorga tegishli yer maydoni yoki binoda kamida 50 oʻrinli talabalar turar joylarini tashkil etish tizimi joriy etilsin. Bunda, talabalardan har oy yashash uchun yigʻiladigan toʻlov davlat oliy taʼlim muassasasi bilan kelishiladi hamda ushbu narxda talabalar turar joyida yashagan har bir talaba uchun tadbirkorlik subyektiga bitimda belgilangan muddat davomida bir oʻquv yili uchun bazaviy hisoblash miqdorining 15 baravari miqdorida Davlat budjetidan subsidiya ajratiladi. 4. Davlat oliy taʼlim muassasalariga “Davlat-xususiy sheriklik toʻgʻrisida”gi Qonunga muvofiq, oʻquv va ijtimoiy infratuzilma obyektlarini qurish boʻyicha davlat-xususiy sheriklik loyihalarini muassasaning budjetdan tashqari mablagʻlari hisobidan qisman moliyalashtirishga ruxsat berilsin. Bunda talabalar turar joylarini qurish boʻyicha loyihalar tadbirkorlik subyekti va davlat oliy taʼlim tashkilotining budjetdan tashqari mablagʻlari hisobidan aralash moliyalashtirish orqali amalga oshirilganda, ularni saqlash va ekspluatatsiya qilish bilan bogʻliq xarajatlar ushbu qarorning 1-bandi “b” kichik bandi beshinchi xatboshisiga muvofiq moliyalashtiriladi. 6. Energetika vazirligi talabalar turar joylari uchun ajratilgan yer maydonlarida tashqi muhandislik kommunikatsiyalarini qurish tegishliligi boʻyicha “Hududgaztaʼminot” AJ va “Hududiy elektr tarmoqlari” AJ hisobidan amalga oshirilishini taʼminlasin. 7. Quyidagilarga ruxsat berilsin: Oliy va oʻrta maxsus taʼlim vazirligi markaziy apparati tuzilmasida davlat-xususiy sheriklik asosida va tadbirkorlik subyektlari bilan birgalikda moliyalashtiriladigan loyihalarni muvofiqlashtiruvchi Oliy taʼlim muassasalarini rivojlantirish jamgʻarmasi hisobidan moliyalashtiriladigan qoʻshimcha uchta shtat birligidan iborat boʻlim tashkil etish; mazkur qarorning 1-bandi “b” kichik bandida nazarda tutilgan shakldan boshqa shakllarda qurilgan talabalar turar joylarida qonunchilikda taqiqlanmagan tadbirkorlik faoliyati bilan shugʻullanish uchun ajratilgan, biroq bino umumiy maydonining 20 foizidan oshmagan qismiga boʻlgan mulk huquqini (yer maydoni, umumiy foydalanishga moʻljallangan kommunikatsiya qismiga egalik huquqi bundan mustasno) xususiy sherikka (mahalliy investorlar uchun) talabalar turar joylari foydalanishga topshirilgan payt oʻtkazishga; davlat-xususiy sheriklik shartlari asosida talabalar turar joylarini qurish uchun avralroq davlat sherigi, vakolatli davlat organi va boshqa maxsus veb-saytlarda eʼlon qilingan konsepsiyalarni eʼlon qilish muddatini qoʻshimcha 10 kunga uzaytirgan holda mazkur qarorda belgilangan shartlarga muvofiq oʻzgartirishga; davlat-xususiy sheriklik bitim muddatini talabalar turar joylarini qurish uchun sarflangan mablagʻlarning qoplanish muddatiga 2,3 koeffitsiyentni qoʻllash orqali belgilashga. 8. 2021-yil 1-sentabrdan boshlab talabalar bilan ishlash boʻyicha “guruh murabbiyi” instituti bekor qilinsin hamda davlat oliy taʼlim muassasalari 1 — 3-kurs talabalarining maʼnaviy va ijtimoiy holatini doimiy ravishda tahlil qilib boruvchi, mavjud muammolarni bartaraf etishda yaqindan yordam koʻrsatuvchi tyutorlarni biriktirish amaliyoti yoʻlga qoʻyilsin. Bunda: har 120 — 150 nafar talabaga 1 ta shtat birligi hisobida “Tyutor” lavozimi kiritilsin hamda uning oylik maoshi “Oʻqituvchi-stajyor” bazaviy lavozim maoshiga tenglashtirilsin; Oliy va oʻrta maxsus taʼlim vazirligi huzuridagi “Maʼnaviyat va maʼrifat” markazi tuzilmasida amaldagi shtatlar doirasida uchta shtat birligidan iborat Tyutorlar faoliyatini muvofiqlashtirish va monitoring qilish boʻlimi tashkil etilsin. 9. Moliya vazirligi bir oy muddatda: Davlat soliq qoʻmitasi bilan birgalikda jismoniy shaxslarning uy-joylarini talabalarga ijaraga berish faoliyati boʻyicha olgan daromadlarini soliqdan ozod etish yuzasidan Soliq kodeksiga oʻzgartirish kiritishni nazarda tutuvchi qonun loyihasini; Oliy va oʻrta maxsus taʼlim vazirligi bilan birgalikda talabalar turar joylari qurilishi uchun Davlat budjetidan subsidiya ajratish tartibini Vazirlar Mahkamasiga kiritsin. 10. Davlat soliq qoʻmitasi: ikki oy muddatda ijara shartnomalarini hisobga qoʻyish elektron tizimida shartnomalarni hisobga qoʻyish va soliq toʻlovlarini amalga oshirishning soddalashtirilgan raqamli imzosiz shaklini ishga tushirish choralarini koʻrsin; uch oy muddatda ijara shartnomalarini hisobga qoʻyish elektron tizimini Oliy va oʻrta maxsus taʼlim vazirligi va tizimida oliy taʼlim muassasasi boʻlgan vazirlik va idoralarning talabalar elektron bazasi bilan integratsiya qilsin hamda oʻz uy-joylarini ijaraga beruvchi jismoniy shaxslarni daromad soligʻidan ozod etishning avtomatlashgan tizimini yaratsin. 11. Oliy va oʻrta maxsus taʼlim vazirligi: a) uch oy muddatda Ichki ishlar vazirligi va Sogʻliqni saqlash vazirligi bilan birgalikda talabalarni yashash joyi boʻyicha roʻyxatga qoʻyish, ularning turmush sharoiti va sogʻligʻidan xabar olish boʻyicha tegishlicha taʼlim muassasasi rahbarlari, mahalla fuqarolar yigʻini raisi, uning huquq-tartibot masalalari boʻyicha oʻrinbosari va birlamchi tibbiy-sanitariya yordami muassasasi rahbarlarining shaxsiy javobgarligini, shuningdek, elektron maʼlumot almashinuvini yoʻlga qoʻyishni nazarda tutuvchi alohida tartib ishlab chiqib, tasdiqlasin; b) 2022-yil 1-yanvarga qadar: Axborot texnologiyalari va kommunikatsiyalarini rivojlantirish vazirligi hamda Ichki ishlar vazirligi bilan birgalikda “Manzil” avtomatlashtirilgan axborot tizimi bilan integratsiyalashgan oliy taʼlim muassasalari talabalarining hudud va oliy taʼlim muassasasi kesimidagi elektron bazasini yaratsin; Oliy taʼlim muassasalarini rivojlantirish jamgʻarmasi hisobidan talabalar uchun turar joy qidirishga ixtisoslashgan elektron platformani ishlab chiqsin, talabalar turar joyi va xususiy xonadonlardan ijaraga turar joy qidirishning ishonchli tizimini yoʻlga qoʻysin hamda doimiy ravishda yangilab borilishini taʼminlasin. 12. Talabalarni turar joy bilan qamrab olish darajasini oshirish boʻyicha ishlarni samarali tashkil etish maqsadida: a) qurilish vaziri B. Zokirov talabalar turar joylarida bir nafar talabaga toʻgʻri keladigan yashash maydonini maqbullashtirish boʻyicha shaharsozlik faoliyatini texnik jihatdan tartibga solish sohasidagi normativ hujjatlarga tegishli oʻzgartirishlar kiritish; b) oliy va oʻrta maxsus taʼlim vaziri A. Toshkulov hamda tizimida davlat oliy taʼlim muassasasi mavjud vazirlik va idoralar rahbarlari talabalar turar joylarida qoʻshimcha maishiy xizmat turlarini joriy etish, sogʻlom ovqatlanish uchun sharoit yaratish va boshqa xizmat turlarini yoʻlga qoʻyish hisobiga talabalar turar joylarini bosqichma-bosqich oʻzini oʻzi moliyalashtirish tizimiga oʻtkazish; v) moliya vaziri T. Ishmetov davlat-xususiy sheriklik va davlat oliy taʼlim muassasasining buyurtmasi asosida talabalar turar joyini barpo etish boʻyicha loyihalarga Davlat budjetidan subsidiya ajratish uchun zarur boʻlgan mablagʻlarni 2022-yil va kelgusi yillar uchun budjet parametrlarini shakllantirishda nazarda tutib borish; g) Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari: talabalar turar joylarini qurish uchun mazkur qarorga 1-ilovaga asosan yer maydonlarini oliy taʼlim muassasalariga ular joylashgan hududga yaqin joylardan 2022-yil 1-yanvarga qadar doimiy foydalanish huquqi asosida ajratish; davlat oliy taʼlim muassasalariga talabalar turar joyi binolari va tegishli ijtimoiy infratuzilma obyektlarini qurish uchun davlat-xususiy sheriklik asosidagi loyihalarga xususiy sheriklarni jalb qilishga koʻmaklashib borish; oʻz hududida talabalarni turar joy bilan taʼminlash, talabalar turar joyiga tutash hududlarda talabalar uchun zarur transport va ijtimoiy infratuzilma obyektlarining yaratilishi va faoliyat yuritishi uchun masʼul va javobgar etib belgilansin. 13. Oʻzbekiston Respublikasi Hukumatining ayrim qarorlariga 2-ilovaga muvofiq oʻzgartirish va qoʻshimchalar kiritilsin. 14. Oliy va oʻrta maxsus taʼlim vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 15. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev, oliy va oʻrta maxsus taʼlim vaziri A.X. Toshkulov hamda moliya vaziri T.A. Ishmetov zimmasiga yuklansin. T/r Oliy taʼlim muassasasi nomi Jami barpo etiladigan talabalar turar joylari (400 oʻrinli) Oliy taʼlim muassasasi hududida barpo etiladigan talabalar turar joylari Oliy taʼlim muassasasiga yaqin hududda barpo etiladigan talabalar turar joylari Yillar boʻyicha (talabalar turar joyi soni) soni quvvati yer maydoni (ga) soni quvvati yer maydoni (ga) soni quvvati yer maydoni (ga) 2022-yil 2023-yil 2024-yil 2025-yil Respublika boʻyicha jami: 241 109 679 72,4 190 84 318 57,4 52 24 761 15,6 37 59 72 73 Qoraqalpogʻiston Respublikasi 14 5600 4,2 14 5600 4,2 - - - 2 3 5 4 1. Qoraqalpoq davlat universiteti 5 2 000 1,5 5 2 000 1,5 1** 1 1 2 2. Nukus davlat pedagogika instituti 4 1 600 1,2 4 1 600 1,2 1 1 1 3. Toshkent axborot texnologiyalari universitetining Nukus filiali 1 400 0,3 1 400 0,3 1 4. Toshkent davlat agrar universitetining Nukus filiali 1 400 0,3 1 400 0,3 1 5. Oʻzbekiston davlat jismoniy tarbiya va sport universitetining Nukus filiali 1 400 0,3 1 400 0,3 1 6. Toshkent davlat iqtisodiyot universitetining Toʻrtkoʻl fakulteti 1 400 0,3 1 400 0,3 1** 7. Samarqand davlat veterinariya meditsinasi, chorvachilik va biotexnologiyalar universiteti Nukus filiali 1 400 0,3 1 400 0,3 1 Andijon viloyati 18 7 400 5,4 18 7 400 5,4 - - - 4 7 3 4 8. Andijon davlat universiteti 3 1 200 0,9 3 1 200 0,9 1 1** 1 9. Andijon mashinasozlik instituti 2 1 000 0,6 2 1000 0,6 1 1 10. Andijon davlat tibbiyot instituti 4 1 600 1,2 4 1 600 1,2 1 1 1 1 11. Andijon iqtisodiyot va qurilish instituti 2 800 0,6 2 800 0,6 1 1 12. Andijon davlat pedagogika instituti 2 800 0,6 2 800 0,6 1 1 13. Andijon qishloq xoʻjaligi va agrotexnologiyalar instituti 3 1 200 0,9 3 1 200 0,9 1 1 1 14. Andijon davlat chet tillari instituti 2 800 0,6 2 800 0,6 1 1 Buxoro viloyati 15. Buxoro davlat universiteti 4 1 600 1,2 4 1 600 1,2 1 1 16. Buxoro muhandislik-texnologiya instituti 2 800 0,6 2 800 0,6 1** 1 17. Buxoro davlat pedagogika instituti 1 400 0,3 1 400 0,3 1 18. Buxoro davlat tibbiyot instituti 2 800 0,6 2 800 0,6 1 1 19. Toshkent irrigatsiya va qishloq xoʻjaligini mexanizatsiyalash muhandislari instituti” milliy tadqiqot universiteti Buxoro tabiiy resurslarni boshqarish instituti 1 400 0,3 1 400 0,3 1 Sirdaryo viloyati 6 2 400 1,8 6 2 400 1,8 - - - 1 2 1 2 20. Guliston davlat universiteti 3 1 200 0,9 3 1 200 0,9 1* 1 1 21. Toshkent kimyo texnologiya institutining Yangiyer filiali 1 400 0,3 1 400 0,3 1 22. Guliston davlat pedagogika instituti 2 800 0,6 2 800 0,6 1 1 Jizzax viloyati 9 3 600 2,7 9 3 600 2,7 - - 3 2 4 23. Jizzax politexnika instituti 3 1 200 0,9 3 1 200 0,9 1 1 1 24. Jizzax davlat pedagogika instituti 5 2 000 1,5 5 2 000 1,5 2 1 2 25. Oʻzbekiston Milliy universiteti Jizzax filiali 1 400 0,3 1 400 0,3 1 Qashqadaryo viloyati 9 3 400 2,7 9 3 400 2,7 - - - 4 2 1 2 26. Qarshi davlat universiteti 2 600 0,6 2 600 0,6 2** 27. Qarshi muhandislik-iqtisodiyot instituti 3 1 200 0,9 3 1 200 0,9 1* 1 1 28. Toshkent axborot texnologiyalari universitetining Qarshi filiali 1 400 0,3 1 400 0,3 1 29. Toshkent kimyo-texnologiya institutining Shahrisabz filiali 2 800 0,6 2 800 0,6 1 1 30. Shahrisabz davlat pedagogika instituti 1 400 0,3 1 400 0,3 1 Navoiy viloyati 9 3 600 2,7 9 3 600 2,7 1 3 5 31. Navoiy davlat konchilik instituti 3 1 200 0,9 3 1 200 0,9 1 1 1 32. Navoiy davlat pedagogika instituti 6 2400 1,8 6 2400 1,8 2** 4** Namangan viloyati 12 4 800 3,6 8 3 200 2,4 4 1600 1,2 2 4 4 2 33. Namangan davlat universiteti 4 1 600 1,2 4 1 600 1,2 1* 2** 1 1 34. Namangan muhandislik-texnologiya instituti 2 800 0,6 2 800 0,6 1 1 35. Namangan muhandislik-qurilish instituti 3 1 200 0,9 3 1 200 0,9 2 1 36. Isʼhoqxon ibrat nomidagi Namangan davlat chet tillari instituti 2 800 0,6 2 800 0,6 1 1 37. Namangan toʻqimachilik sanoati instituti 1 400 0,3 1 400 0,3 1 Samarqand viloyati 25 10 000 7,5 20 8 000 6,0 5 2 000 1,5 5 7 7 6 38. Samarqand davlat universiteti 5 2 000 1,5 5 2 000 1,5 2 1 1 1 39. Samarqand davlat chet tillar instituti 2 800 0,6 1 400 0,3 1 400 0,3 1 1 40. Samarqand iqtisodiyot va servis instituti 2 800 0,6 1 400 0,3 1 400 0,3 1 1 41. Samarqand davlat veterinariya meditsinasi, chorvachilik va biotexnologiyalar universiteti 3 1 200 0,9 3 1 200 0,9 1 1 1 42. Samarqand davlat tibbiyot instituti 3 1 200 0,9 1 400 0,3 2 800 0,6 1** 1 1 43. Toshkent axborot texnologiyalari universitetining Samarqand filiali 2 800 0,6 2 800 0,6 1 1 44. “Ipak yoʻli” turizm va madaniy meros xalqaro universiteti 1 400 0,3 1 400 0,3 1 45. Toshkent davlat iqtisodiyot universitetining Samarqand filiali 1 400 0,3 1 400 0,3 1 46. Toshkent davlat agrar universitetining Samarqand filiali 1 400 0,3 1 400 0,3 1 47. Samarqand davlat arxitektura-qurilish universiteti 2 800 0,6 2 800 0,6 1 1 48. Oʻzbekiston-Finlandiya pedagogika instituti 1 400 0,3 1 400 0,3 1 49. Samarqand davlat universiteti Urgut filiali 2 800 0,6 2 800 0,6 1 1 Surxondaryo viloyati 12 4 800 3,6 13 5 200 3,9 - - - 1 3 4 4 50. Termiz davlat universiteti 5 2 000 1,5 5 2 000 1,5 1* 1 2 1 51. Samarqand davlat universiteti Denov tadbirkorlik va pedagogika instituti 2 800 0,6 2 800 0,6 1 1 52. Termiz muhandislik-texnologiya instituti 1 400 0,3 1 400 0,3 1 53. Termiz davlat universiteti Pedagogika instituti 1 400 0,3 1 400 0,3 1 54. Termiz agrotexnologiyalar va innovatsion rivojlanish instituti 1 400 0,3 1 400 0,3 1 55. Toshkent tibbiyot akademiyasining Termiz filiali 2 800 0,6 2 800 0,6 1 1 Fargʻona viloyati 18 7 200 5,4 13 5 200 3,9 5 2 000 1,5 5 5 6 2 56. Fargʻona davlat universiteti 6 2 400 1,8 5 2 000 1,5 1 400 0,3 2 2 2 57. Fargʻona politexnika instituti 3 1 200 0,9 1 400 0,3 2 800 0,6 1 1 1 58. Qoʻqon davlat pedagogika instituti 4 1 600 1,2 2 800 0,6 2 800 0,6 1 1 1 1 59. Toshkent davlat texnika universitetining Qoʻqon filiali 1 400 0,3 1 400 0,3 1 60. Oʻzbekiston davlat jismoniy tarbiya va sport universitetining Fargʻona filiali 1 400 0,3 1 400 0,3 1 61. Fargʻona jamoat salomatligi tibbiyot instituti 1 400 0,3 1 400 0,3 1 62. Toshkent axborot texnologiyalari universitetining Fargʻona filiali 2 800 0,6 2 800 0,6 1 1 Xorazm viloyati 9 3 600 2,7 8 3 200 2,4 1 400 0,3 1 3 2 3 63. Urganch davlat universiteti 3 1 200 0,9 3 1 200 0,9 1 1 64. Toshkent tibbiyot akademiyasining Urganch filiali 3 1 200 0,9 3 1 200 0,9 1 1 65. Toshkent axborot texnologiyalari universitetining Urganch filiali 1 400 0,3 1 400 0,3 1 66. Urganch davlat pedagogika instituti 2 800 0,6 1 400 0,3 1 400 0,3 1 1 Toshkent viloyati 9 3 600 2,7 6 2 400 1,8 3 1200 0,9 3 2 1 67. Chirchiq davlat pedagogika universiteti 4 1 600 1,2 1 400 0,3 3 1 200 0,9 2**** 1 1 68. Islom Karimov nomidagi Toshkent davlat texnika universitetining Olmaliq filiali 2 800 0,6 2 800 0,6 1 1 69. Oʻzbekiston davlat jismoniy tarbiya va sport universiteti 1 400 0,3 1 400 0,3 1 70. Toshkent davlat agrar universiteti 2 800 0,6 2 800 0,6 2 Toshkent shahri 81 45 679 24,4 47 27 118 14,5 34 17 561 10,2 6 15 29 31 71. Mirzo Ulugʻbek nomidagi Oʻzbekiston Milliy universiteti 10 7 708 3,0 10 6 708 3,0 2 4 4 72. Toshkent kimyo-texnologiya instituti 1 832 0,3 1 832 0,3 1 73. Toshkent toʻqimachilik va yengil sanoat instituti 3 1 260 0,9 3 1 260 0,9 1 2 74. Toshkent moliya instituti 2 1 582 0,6 2 1 582 0,6 1 1 75. Toshkent davlat sharqshunoslik universiteti 2 1 120 0,6 2 1 120 0,6 1 1 76. Islom Karimov nomidagi Toshkent davlat texnika universiteti 6 4 560 1,5 2 1 232 0,6 4 3 328 1,2 1 2 3 77. Nizomiy nomidagi Toshkent davlat pedagogika universiteti 7 3 520 2,1 1 1 000 0,3 6 2 520 1,8 1 2 3 78. Alisher Navoiy nomidagi Toshkent davlat oʻzbek tili va adabiyoti universiteti 1 832 0,3 1 832 0,3 1 79. Toshkent davlat iqtisodiyot universiteti 2 1 440 0,6 2 1 440 0,6 1* 1* 80. Oʻzbekiston davlat jahon tillari universiteti 11 5 752 3,3 11 5 752 3,3 1 2 4 4 81. Oʻzbekiston davlat sanʼat va madaniyat instituti 3 840 0,9 3 840 0,9 1 1 1 82. Toshkent farmatsevtika instituti 2 720 0,6 2 720 0,6 1 1 83. Toshkent pediatriya tibbiyot instituti 2 1 440 0,6 2 1 440 0,6 1** 1 84. Toshkent davlat yuridik universiteti 4 1 800 1,2 4 1 800 1,2 2 2 85. Toshkent davlat transport universiteti 4 2 400 1,6 4 2 400 1,6 1 2 1 86. Oʻzbekiston xalqaro islom akademiyasi 2 1 024 0,6 1 400 0,3 1 624 0,3 1 1 87. Toshkent arxitektura-qurilish universiteti 2 1 440 0,6 2 1 440 0,6 1 1 88. Toshkent axborot texnologiyalari universiteti 4 4 000 0,8 4 000 0,8 4 89. Kamoliddin Behzod nomidagi Milliy rassomlik va dizayn instituti 1 624 0,3 1 624 0,3 1 90. Oʻzbekiston jurnalistika va ommaviy kommunikatsiyalar universiteti 1 445 o,z 1 445 0,3 1 91. Samarqand davlat veterinariya meditsinasi, chorvachilik va biotexnologiyalar universiteti Toshkent filiali 1 400 0,3 1 400 0,3 1 92. Toshkent davlat stomatologiya instituti 4 1480 1,2 1 400 0,3 3 1080 0,9 1** 1 2 93. Fiskal instituti 2 800 0,6 2 800 0,6 2** 94. Toshkent tibbiyot akademiyasi 4 1 620 1,2 4 1 620 1,2 2 2 95. “Toshkent irrigatsiya va qishloq xoʻjaligini mexanizatsiyalash muhandislari instituti” Milliy tadqiqot universiteti 1 840 0,3 1 840 0,3 1 2. Vazirlar Mahkamasining “Samarqand davlat universiteti faoliyatini yanada takomillashtirish chora-tadbirlari toʻgʻrisida” 2018-yil 24-iyuldagi 571-son qarori 6-bandi quyidagi mazmundagi xatboshi bilan toʻldirilsin: “2021-yil va kelgusi yillarda mazkur bandning birinchi xatboshisida nazarda tutilgan ishlarni Universitetning budjetdan tashqari mablagʻlari hisobidan bajarish boʻyicha buyurtmachi etib — Universitet belgilansin”. 3. Vazirlar Mahkamasining 2019-yil 26-fevraldagi 172-son qarori bilan tasdiqlangan Oʻzbekiston Respublikasi Oliy va oʻrta maxsus taʼlim vazirligining Oliy taʼlim muassasalarini rivojlantirish jamgʻarmasi toʻgʻrisidagi nizomda: a) 9-band quyidagi mazmundagi oʻn sakkizinchi xatboshi bilan toʻldirilsin: “Vazirlik tashkiliy tuzilmasiga kiruvchi tashkilotlar xodimlarining ijtimoiy himoyasini taʼminlash maqsadida ularning oylik maoshlariga ustamalar belgilash, moddiy ragʻbatlantirish hamda moddiy-texnika bazasini mustahkamlash bilan bogʻliq xarajatlarni qoplashga”; b) 27-banddagi “Moliyalashtirish va buxgalteriya hisobi boshqarmasi” soʻzlari “Iqtisodiyot boshqarmasi” soʻzlari bilan almashtirilsin; v) 29-banddagi “Moliyalashtirish va buxgalteriya hisobi boshqarmasi” soʻzlari “Budjet hisobi metodologiyasi va buxgalteriya hisoboti tahlili boshqarmasi” soʻzlari bilan almashtirilsin.